CELEX: C2005/106/38
Language: et
Date: 2005-04-30 00:00:00
Title: Kohtuasi C-111/05: Eelotsusetaotlus, mille esitas Regeringsrätten oma 24. veebruari 2005. aasta määrusega kohtuasjas Aktiebolaget NN versus Skatteverket

30.4.2005   
            
            
               ET
            
            
               Euroopa Liidu Teataja
            
            
               C 106/19
            
         Eelotsusetaotlus, mille esitas Regeringsrätten oma 24. veebruari 2005. aasta määrusega kohtuasjas Aktiebolaget NN versus Skatteverket
   (Kohtuasi C-111/05)
   (2005/C 106/38)
   Kohtumenetluse keel: rootsi
   Euroopa Ühenduste Kohus on saanud Regeringsrätten'i (Rootsi) 24. veebruari 2005. aasta määrusega esitatud eelotsusetaotluse kohtuasjas Aktiebolaget NN v. Skatteverket, mis saabus kohtukantseleisse 4. märtsil 2005.
   Regeringsrätten küsib Euroopa Kohtult eelotsust järgmistes küsimustes:
   
               1.
            
            
               Kas maksustatavat tehingut kaabli, mis moodustab ilmselgelt suurima osa kogukulust, tarnimiseks ja paigaldamiseks kahe liikmesriigi vahele ning ühtlasi ka väljapoole ühenduse territooriumi, saab käsitleda kaubatarnena maksustatavate tehingute toimumiskohta käsitleva direktiivi (1) mõttes?
            
         
               2.
            
            
               Kui sellist tehingut käsitletakse teenuse osutamisena, siis kas seda teenust peetakse kinnisvaraga sedavõrd seotuks, et teenuse osutamise koht määratakse kindlaks artikli 9 lõike 2 punkti a alusel?
            
         
               3.
            
            
               Kui vastus kas esimesele või teisele küsimusele on jaatav, kas siis artikli 8 lõike 1 punkti a või teise võimalusena artikli 9 lõike 2 punkti a tuleb tõlgendada nii, et tehingut tuleb vastavalt kaabli territoriaalsele paiknemisele käsitleda osadena?
            
         
               4.
            
            
               Kui vastus kolmandale küsimusele on jaatav, siis kas artikli 8 lõike 1 punkti a või teise võimalusena artikli 9 lõike 2 punkti a, loetuna koos artikli 2 lõikega 1 ja artikli 3 lõikega 1, tuleb mõista nii, et kaubatarne või teenuste osutamise selle osa eest, mis seondub väljapoole ühenduse territooriumi jääva alaga, ei tule käibemaksu maksta?
            
         
      (1)  17. mai 1977. aasta nõukogu kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas (EÜT L 145, 13.6.1977, lk 1).